Cât de eficient este tratamentul pe care îl urmează prințesa de Wales. Care este marea întrebare
- Georgiana Dragomir
- 23 martie 2024, 10:25
Prințesa de Wales, Kate Middleton, a recunoscut că a fost diagnosticată cu cancer și face chimioterapie preventivă, după o intervenție chirurgicală în zona abdominală. Nu au fost oferite detalii cu privire la stadiul cancerului, ci doar cu privire la forma de tratament recomandată de medici.
Prințesa de Wales, Kate Middleton face chimioterapie preventivă. Ce presupune tratamentul, de fapt
Chimioterapia preventivă, forma de tratament recomandată de prințesa de Wales, este administrată înainte sau după un tratament primar, cum ar fi o intervenţie chirurgicală, pentru a reduce riscul ca un cancer să revină sau să se răspândească, relatează Reuters.
Tratamentele preventive administrate înainte de tratamentul primar se numesc terapie neoadjuvantă. Tratamentele preventive administrate ulterior, ca în cazul lui Kate, se numesc terapie adjuvantă.
"Chimioterapia adjuvantă poate înlătura celulele canceroase rămase, dar valoarea sa depide în funcţie de tipul de cancer şi de mărimea şi localizarea acestuia, spune profesorul Bob Phillips, oncolog pediatru, citat de sursa amintită.
Oncologii spun că există mai multe medicamente şi combinaţii de chimioterapie, rezultând mai multe tratamente diferite, chiar şi pentru un singur tip de cancer", a declarat Dr. Mangesh Thorat, specialist în chirurgia sânului la Homerton University Hospital, conform sursei menționate.
De asemenea, medicii vorbesc despre imunoterapie, forma de terapie la care se apelează pentru diferite forme de cancer, considerată mai puțin "agresivă" cu organismul.
Cum a anunțat prințesa de Wales că are cancer
Prințesa Kate Middleton a spus, prin intermediul unui mesaj video, că a descoperit că are cancer abia atunci când a fost operată la abdomen, în ianuarie 2024. Ea a mărturisit că a fost greu să-și informeze copiii că suferă despre această boală,
"Totuși, testele efectuate după operație au constatat că aveam cancer. Prin urmare, echipa mea medicală m-a sfătuit să urmez o ședință de chimioterapie preventivă și sunt acum în fazele incipiente ale acestui tratament", a spus prințesa. Sunt bine și devin mai puternică pe zi ce trece", a explicat prințesa de Wales.